Ting-a-ling | Veilige Hawe / Safe Harbour
Posted by: White Knight | Monday, 23 February, 2009
Een laat middag staan seun by Pa en kyk vir die skape wat terugkeer na die kraal. Die gewone roetine word gevolg om die skape te inspekteer vir enige sigbare probleme asook die trop te tel soos hulle in beweeg na hul skuiling vir die nag.
Met die grootste groep reeds in die kraal merk seun iets op wat nie reg lyk by van die ooie nie. Hy kry pa se aandag op die saak gevestig en die wil natuurlik uitbars van die lag. Seun verstaan nie die storie nie, die ooie kom aangeloop so effe agter die res van die trop en elke een het 'n lammetjie met 'n rou riem vas gemaak op die rug. Seun vra vir Pa wat is aan die gang, maar pa beduie hy moet vir John self vra.
John, hoekom is die lammers by die ooi vas gemaak ? Hau, my kleinbaas, jy sien die babies van die skaap hulle is klein en wil nie loop nie. Ja John, maar hoekom so vasmaak? Eish kleinbaas, dis mos die ooi se baby, nie myne nie. As die ooi die ting-a-ling wil hê dan die ooi hy moet self die ting-a-ling dra as daai baby nie wil loop nie. Hulle is te banja vir John om te dra en ok dis nie my kjind daardie een nie.
Seun kyk vir Pa en wonder wat gaan Pa daarvan sê. Maar Pa ken van eie ting-a-ling hê en vir eie ting-a-ling sorg, Pa verstaan hoekom Jonas plan maak met daai lammers.
Sien Pa weet as jy wil ting-a-ling hê moet jy self vir daardie ting-a-ling sorg, al wil die soms nie eers self loop nie. Dan moet jy maar optel en dra, al is dit ook hoe swaar voor hulle groot genoeg is vir selfsorg.
Alles van ting-a-ling is jou verantwoordelikheid van geboorte tot groot wees, al is die eise soms erg en die rieme skaaf, maar vir ting-a-ling moet jy maar versorg en sorg op alle terreine.
Posted in Gewone Griffels | Tags: Baba, Skape, Sorg, Ting-a-ling, Versorg
« Akkedis sindroom
Friday / Flyday »
😆 Ja, mens sal daai ting-a-ling moet dra!!! En die rieme kan soms erg skaaf!
By: Wipneus! on Monday, 23 February, 2009
Baie oulik en waar 😀 Lekker week! GO SHARKS GO! 😛 (moes dit net se) Liefdetjies
By: Thasia on Monday, 23 February, 2009
Sjoe Ridder, dis 'n rare onderwerp, die Ting-e-Ling situasie – maar ek glo dit is uit ontkenning /geheimhouding daarvan deur baie wat juis in die situasie is. Onopsigtelik en onder hoogs konfidensiele omstandighede dra pa maar saam aan die Ting-e-Ling en hopelik verdien hy baie vreugdes en kry erkenning aan die einde van die versorgings prosess.